20 De levende Væseners Legemsbeskaff enhed i Almindelighed. 



ligeledes umuligt, at de Stoffer, der ere dannede ved Forbrændingen 

 og som skulle udstødes, kunne passere direkte gennem hele Lege- 

 mets Tykkelse. Der behøves et Mellemled, som vexelvis hidfører 

 Erstatningstofferne og borttager Stofskiftets ubrugelige Slakker. 

 Dette Mellemled er Blodet. 



Denne Væske, som indeholdes i Kanaler af meget forskellig 

 Form, kommer paa visse Steder af Legemet i Berøring med Luften 

 og indsuger den deri indeholdte Ilt, som saa paa sin Side gaar i 

 Forbindelse med Blodet; denne Proces kaldes Respirationen. 

 Paa andre Steder af Legemet modtager Blodet Næringsstofferne, 

 der efterat være undergaaet de forskellige Paavirkninger, som man 

 kalder Fordøjelsen, alle ere gaaet over i flydende Tilstand. 

 Blodet fører disse Erstatningsstoffer omkring til ethvert Punkt i 

 Legemet, afgiver dem, hvor der er Trang til dem, og modtager til 

 Gengæld alt det, som er blevet uanvendeligt og som Følge deraf 

 skadeligt. Blodet er paa en Gang en frugtbargørende Flod og en 

 rensende Afløbskanal. 



Nogle af de Substanser, som saaledes føres bort, ere flydende 

 eller opløste i Væske og udtømmes paa forskellige Steder af Legemet 

 gennem de saakaldte Udsondringsorganer. Der er dernæst en 

 Luftart, som har stor Vigtighed for os, der undslipper paa selve 

 det Sted, hvor Ilten trænger ind i Blodet og i samme Øjeblik, som 

 det sker. Det er den Luftart, som dannes ved Forbrændingen i 

 Legemet, netop som den dannes ved Forbrændingen i vore Lamper 

 og vore Ildsteder, nemlig Kulsyren (CO 2 ). 



Det er den Kulsyre som ved Aandedrættet undslipper fra vort 

 Bryst, der fordærver Luften i de Værelser, hvori vi opholde os. 

 Man kan bevise det paa følgende Maade. Jeg har to Glas fyldt 

 med en klar Væske bestaaende af destilleret Vand, hvori der er 

 opløst Kalk. Puster jeg nu gennem et Glasrør Luften fra mine 

 Lunger ned i det ene Glas, vil der vise sig en Uklarhed, en Taage, 

 i Vandet, som efterhaanden bliver stærkere. Denne Uklarhed 

 fremkommer derved, at den Kulsyre, som jeg udaander, træder i 

 Forbindelse med Kalken, hvorved der dannes kulsur Kalk, eller 

 med et andet Navn Kridt. Puster jeg derimod ved Hjælp af en 



